****

**GIMNAZIJA IN SREDNJA ŠOLA RUDOLFA MAISTRA KAMNIK**

Na podlagi 64. člena Zakona o organizaciji in financiranju vzgoje in izobraževanja, Zakona o gimnazijah ter v skladu z določili Pravilnika o ocenjevanju znanja v srednjih šolah ter veljavnih učnih načrtov oz. katalogov znanj za angleščino je strokovni **aktiv**  **za angleščino** na svojem sestanku dne 26. 8. 2024

**sprejel usklajena merila za PREVERJANJE IN OCENJEVANJE ZNANJA.**

1. **Število pisnih ocenjevanj (v skladu z učnim načrtom) za ocenjevalno obdobje:**

* Dijak mora pridobiti najmanj 4 ocene v šolskem letu

1. **Število ustnih ocenjevanj (v skladu z učnim načrtom in 13. členom Pravilnika o ocenjevanju znanja v srednjih šolah (ULRS št. 60/210, 23. 7. 2010)):**

* Dijak mora pridobiti najmanj 1 oceno v šolskem letu

1. **Druge oblike pridobivanja ocen:**

* Druge, alternativne, oblike pridobivanja ocen se ocenjujejo po sprejetih usklajenih merilih za ocenjevanje projektnega ali skupinskega dela, dela v parih, govornih nastopov, bralne značke in domačega branja, domačih nalog, pisnih izdelkov. Eseji, poročila, članki, uradna pisma se ocenjujejo v skladu s predpisanimi maturitetnimi kriteriji. Dijaki so z dogovorjenimi kriteriji in merili seznanjeni na začetku šolskega leta. Teme, roki oz. datumi predstavitev oz oddaj izdelkov, načini priprave in izvedbe se določijo v dogovoru med učiteljem in dijaki. Dijaki so v naprej seznanjeni s posledicami morebitnih kršitev dogovora.
* Točkovniki so v skladu z učnim načrtom.

1. **Meje med ocenami:**

* Pisno:
  + 50 % do 64% možnih točk: zadostno,
  + 65 % do 79% možnih točk: dobro,
  + 80 % do 89 % možnih točk: prav dobro,
  + 90 % do 100 % možnih točk: odlično.
* Ustno:
  + - V skladu s točko 4.
* Odstopanja:
  + - Pri dijakih s posebnimi potrebami,
    - pomik navzdol pri izrazito abstraktnih vsebinah.

1. **Pridobivanje ocen za dijaka, ki je v ocenjevalnem obdobju ocenjen negativno oz. ni dosegel minimalnega standarda znanj:**

* Glede na 6. alinejo 13. člena Pravilnika o ocenjevanju znanja v srednjih šolah učitelj v dogovoru z dijakom takoj po ocenjevalni konferenci določi način in datum ocenjevanja znanja, kar se zabeleži v ustrezen dokument. Ocena, ki jo je pridobil na ta način, se dijaku vpiše v redovalnico v zasenčeni predel v tekoče redovalno obdobje oz. v ustrezno področje v elektronsko redovalnico eAsistent.
* S kriteriji za popravljanje ocene učitelj seznani dijaka ob dogovoru za datum popravljanja ocene.
* Minimalni standardi znanj obsegajo polovico zahtevanih splošnih znanj po veljavnem Učnem načrtu, minimalni standardi znanj za zadostno oceno so za vse letnike zapisani tudi v Letni učni pripravi (ČRUS) za gimnazijo in v finem in grobem Kurikulumu za srednjo šolo.

1. **Način oblikovanja končne ocene**

Pri oblikovanju končne ocene pri predmetu se upoštevajo vse ocene, ki jih je dijak pridobil med letom, upoštevamo pa tudi napredek dijaka v posameznem učnem obdobju. Končna ocena odraža celostno znanje in je oblikovana na podlagi uravnotežene vključitve vseh znanj, zmožnosti in veščin, ki jih dijak pokaže v različnih oblikah preverjanja in ocenjevanja. Končne ocene ne pridobimo z izračunavanjem aritmetične sredine. Zaključevanje ocene nikakor ni preprost matematični izračun, saj se poleg ocen upoštevajo še drugi pomembni dejavniki, npr. dijakovo izpolnjevanje obveznosti, prizadevnost, napredek glede na sposobnosti, sodelovanje na tekmovanjih in/ali pri obšolskih dejavnostih, povezanih s predmetom.

1. **Preverjanje znanja**

* Reševanje nalog in razgovori o možnih poteh reševanja le-teh, skicah, utemeljitvah postopkov in merjenjih, so redni del pouka, prav tako diskusije o uspešnosti dela pri domačih nalogah ali reševanju problemov.
* Takoj po razloženi snovi preverjamo razumevanje z reševanjem primerov nalog, delovnimi listi oz. drugimi ustreznimi metodami in pripomočki.
* Ocenjujemo, ko je znanje utrjeno.
* Pred pisnimi ocenjevanji znanja se v okviru priprave izvede tudi preverjanje znanja, ki je lahko ustno ali pisno ali kombinacija obojega (način preverjanja izbere učeči profesor sam) - učitelj preverja znanje dijakov vsaj eno uro pred pisnim ocenjevanjem znanja.
* Sprotno preverjanje ožje učne snovi se običajno vrši tudi vsako učno uro.

1. **OCENJEVANJE NA SPREJEMNIH, POPRAVNIH, PREDMETNIH, DIFERENCIALNIH IN DOPOLNILNIH IZPITIH**

* Način izpita:
  + pisno največ 60 minut,
  + ustno največ 20 minut,
  + s predhodno pripravo, največ 20 minut,
  + izjema: pisno 90 minut
  + dijakom s posebnimi potrebami čas prilagodimo.
* Določanje ocene izpita:
  + upoštevanje standardov navedenih v točki 4.
  + Pisni del predstavlja 70% delež skupne ocene. Ustni del predstavlja 30% delež skupne ocene.

* Določitev vsebin izpita in izpitnih vprašanj:
  + vsebina vprašanj se ujema z učnim načrtom in predelanimi vsebinami.

Vodja aktiva v šol. l. 2024/25: Tatjana Cvrtila Ložar

V Kamniku, 26. 8. 2024

**GIMNAZIJA IN SREDNJA ŠOLA RUDOLFA MAISTRA KAMNIK**

Novi trg 41A

1240 Kamnik

**Aktiv ANGLEŠČINE GSŠRM Kamnik** na svojem sestanku dne 28. 08. 2020

**sprejel dopolnitve usklajenih meril za PREVERJANJE IN OCENJEVANJE ZNANJA, sprejetih dne 29. 8. 2019 - Z VIDIKA MOŽNEGA PRIDOBIVANJA IN OCENJEVANJA ZNANJA DIJAKOV NA DALJAVO (MODELI A, B, C, D)**

1. V kolikor so dijaki prisotni pri pouku na šoli, se bo ocenjevanje izvajalo po ustaljenih praksah s potrebnimi prilagoditvami.
2. Če se stanje spremeni in je večinski pouk preusmerjen na daljavo, ocenjevanje sledi naslednjim dopolnitvam sprejetim **dne 6. 4. 2020**, ki so

* Prilagojeno je število ocen potrebnih za zaključen letnik (najmanj 3 ocene)
* Glede na situacijo učitelj pri oceni upošteva sprotno delo in sodelovanje pri pouku na daljavo (oddaja delovnih listov, domačih nalog, spletnih vprašalnikov, seminarskih nalog, video vsebin, aktivno sodelovanje na video konferencah…)

Z šolskim letom 2020/2021 se dodajajo tudi **Dopolnitve usklajenih meril za PREVERJANJE IN OCENJEVANJE ZNANJA**:

Dijak *lahko* oceno pridobi tudi v obliki spletnega testa, z ustnim odgovarjanjem na vprašanja na video konferenci ob virtualni prisotnosti vsaj še dveh dijakov, z izdelavo seminarske naloge, ki jo predstavi na video konferenci in oddajo gradiva v povezavi s seminarsko nalogo, z govornim nastopom, ki ga predstavi na video konferenci.

glede na situacijo je lahko ustna ocena nadomeščena z drugimi oblikami pridobivanja

ocen (poročila, seminarske naloge, domače naloge, spletni vprašalniki …).

Prav tako dijaki lahko popravljajo negativne ocene v obliki spletnega testa, z ustnim odgovarjanjem na vprašanja na video konferenci, z izdelavo seminarske naloge, ki jo predstavi na video konferenci in oddajo gradiva v povezavi s seminarsko nalogo,

z govornim nastopom, ki ga predstavi na video konferenci.

Vodja aktiva v šol. l. 2020/22: Milan Mandeljc,

Kamnik, 28. 8. 2020